**TEHNISKĀ SPECIFIKĀCIJA**

1. **Vispārējās prasības:**
   1. Automātiskās ugunsgrēka (ūdens) dzēšanas sistēmas (turpmāk - dzēšanas sistēma) - tehniskās apkopes nodrošināšana RP SIA “Rīgas satiksme” (turpmāk – Pasūtītājs) pazemes autostāvvietā Kr.Valdemāra ielā 5a, Rīgā (turpmāk - Objekts).
   2. Automātiskās ugunsgrēka atklāšanas un trauksmes signalizācijas sistēmas (turpmāk – UATS) tehniskās apkopes nodrošināšana Pasūtītāja Objektā.
   3. Ugunsgrēka krānu sistēma (turpmāk - UKS) tehniskās apkopes nodrošināšana Pasūtītāja Objektā.

Turpmāk tekstā 1.1., 1.2., 1.3. punktā minētās sistēmas kopā sauktas - Ugunsdrošības sistēmas.

* 1. Līgums stājās spēkā ar 2023. gada 22. februāri un ir spēkā 24 (divdesmit četrus) kalendāros mēnešus no līguma noslēgšanas brīža.
  2. Tehniskās apkopes nosacījumi attiecas uz tām iekārtām, kas ir uzstādītas Objektā.
  3. Izpildītājs veicot tehnisko apkopju un remontu pakalpojumu sniegšanu nodrošina Pasūtītāja sniegto pakalpojumu nepārtrauktību. Ja kāds no tehnisko apkopju un remontu darbiem traucē Pasūtītājam sniegt pakalpojumu, izpildītājs saskaņo veicamo darbu izpildes laikus ar Pasūtītāju. Tehniskās apkopes un remonta darbi jāplāno laikā, kad tie vismazāk traucē Objekta ekspluatāciju tam paredzētajam mērķim.

1. **Vispārējās prasības dzēšanas sistēmas tehniskajai apkopei un remontam:**
   1. Dzēšanas sistēmas tehniskās apkopes jāveic saskaņā ar 5. punktu (Dzēšanas sistēmas tehnisko apkopju apraksts un grafiks (tehniskā uzraudzība)).
   2. Tehniskās apkopes un remontdarbi jāveic atbilstoši:
      1. Ministru kabineta 2016. gada 19.aprīļa noteikumu Nr.238 “Ugunsdrošības noteikumi” prasībām;
      2. LVS EN 12845+A1:2020 “Stacionārās ugunsdzēsības sistēmas. Automātiskās sprinklersistēmas. Projektēšana, montāža un uzturēšana”;
      3. Uzstādīto ierīču un iekārtu ražotāja noteiktajām ekspluatācijas prasībām.
2. **Dzēšanas sistēmas tehniskie parametri**
   1. Divas vārstu stacijas;
   2. Katrā vārstu stacijā divi sausie sprinkleru virzieni;
   3. Vadības skapis, kas nodrošina elektroaizbīdņu atvēršanos;
   4. Virzienam nr. 1 ir 151 sprinkleri;
   5. Virzienam nr. 2 ir 177 sprinkleri;
   6. Virzienam nr. 3 ir 180 sprinkleri;
   7. Virzienam nr. 4 ir 146 sprinkleri.
3. **Dzēšanas sistēmas tehnisko apkopju un remonta darbu izpildes noteikumi**
   1. Par nepieciešamajiem dzēšanas sistēmas remonta darbiem līdz 50 EUR Izpildītājs informē telefoniski Pasūtītāju.
   2. Par dzēšanas sistēmas remonta darbiem, kas pārsniedz 50 EUR vērtību, Izpildītājam jāiesniedza remonta darbu tāme un jāsaņem rakstiska piekrišana no Pasūtītāja.
   3. Izpildītājs nodrošina dzēšanas sistēmas uzturēšanu darba kārtībā, lai sistēma darbotos bez pārtraukumiem un atbilstoši tās mērķim un funkcijām.
4. **Dzēšanas sistēmas tehnisko apkopju apraksts un grafiks (tehniskā uzraudzība)**

|  |  |  |
| --- | --- | --- |
| **Nr.**  **p.k.** | **Veicamie darbi** | **Izpildes periodiskums** |
| **1** | **2** | **3** |
| **1.** | **Mēneša apkopes** | |
| 1.1. | Jāpārbauda un jāieraksta ūdens un gaisa spiediena rādītāji visos instalācijas mēraparātos, maģistrālajos cauruļvados un spiedtvertnēs  PIEZĪME: spiediens cauruļvados sausajās, alternatīvajās vai pirms darbības instalācijās nedrīkst pazemināties vairāk par 1 bāru nedēļā. | 1 x mēnesī |
| 1.2. | Jāpārbauda visu galveno aiztures vārstu stāvokļa pareizība. | 1 x mēnesī |
| **2.** | **Elektromagnētiskā aizbīdņa vizuālā pārbaude** | |
| 2.1. | Aizbīdņa ārējā apskate. Aizbīdņiem jābūt aizvērtiem un iestatītiem automātiskā režīmā. Jāveic blīvējuma darba derīguma un uzrakstu esamības pārbaude. | 1 x mēnesī |
| **3.** | **Vadības skapju stāvokļa pārbaude** | |
| 3.1. | Ievadaizbīdņu vadības skapju vizuāla pārbaude | 1 x mēnesī |
| 3.2. | Vadības skapju indikācijas pārbaude | 1 x mēnesī |
| **4.** | **Dokumentācija** |  |
| 4.1. | Dežurējošā personāla instrukciju esamības pārbaude | 1 x mēnesī |
| 4.2. | Izpildrasējumu esamības pārbaude | 1 x mēnesī |
| **5.** | **Kvartāla apkopes** | |
| **6.** | **Sprinkleri, termojutīgie vārsti un smidzinātāji** | |
| 6.1. | Pārbaudīt sprinklerus, termojutīgos vārstus un smidzinātājus, vai tie nav nokrāsoti vai deformēti. | 1 x ceturksnī |
| **7.** | **Cauruļvadi un cauruļu balsti** | |
| 7.1. | Jāpārbauda, vai uz cauruļvadiem un to balsteņiem jābūt  aizsargātiem pret koroziju, un nepieciešamības gadījumā nokrāsotiem | 1 x ceturksnī |
| 7.2. | Jāpārbauda, vai cauruļvadi netiek izmantoti kā elektriskais sazemējums. Sprinkleru cauruļvadus nedrīkst lietot elektriskā aprīkojuma sazemēšanai, un jebkādi elektriskā aprīkojuma sazemējumi no tiem jānoņem, un jāierīko citi sazemējuma veidi. | 1 x ceturksnī |
| **8.** | **Elektroapgāde** | |
| 8.1. | Jāpārbauda sistēmas darbība no rezerves barošanas avota | 1 x ceturksnī |
| **9.** | **Slēgvārsti** |  |
| 9.1. | Jāiedarbina visi slēgvārsti, kuri kontrolē ūdens plūsmu uz smidzinātājiem, lai pārliecinātos, ka tie ir darba kārtībā un darbojas pareizi. Pārbaudāmo slēgvārstu skaitā ietilpst arī visi ūdensapgādes aiztures vārsti un trauksmes vārsts(i), kā arī visi pārējie zonas vai papildu slēgvārsti. | 1 x ceturksnī |
| **10.** | **Plūsmas releji** | |
| 10.1. | Jāpārbauda, vai pareizi darbojas plūsmas releji. | 1 x ceturksnī |
| **Pusgada apkope** | | |
| **11.** | **Sausās trauksmes vārsts** |  |
| 11.1. | Sausajā virzienā, jāveic pirmziemas sagatavošana – kondensāta noliešana, un par to jāveic atsevišķs ieraksts apkopes žurnālā | 1x pusgadā |
| **Gada apkope** | | |
| **12.** | **Ievadaizbīdņu automātikas pārbaudes** | 1 x gadā |
| 12.1. | Aizbīdņu manuāla atvēršana/aizvēršana izmantojot to vadības skapi | 1 x gadā |
| 12.2. | Aizbīdņu automātiska atvēršana, saņemot signālu no to vadības ierīces | 1 x gadā |
| 12.3. | Aizbīdņu atvēršana/aizvēršana, izmantojot rezerves barošanu | 1 x gadā |
| **Apkope pēc Pasūtītāja pieprasījuma** | | |
| **13.** | **Ūdensapgādes slēgvārsti, trauksmes un vienvirziena vārsti** |  |
| 13.1. | Visi ūdensapgādes slēgvārsti, trauksmes un vienvirziena vārsti jāpārbauda un vajadzības gadījumā jānomaina, vai jāveic to kapitālais remonts. | Pēc nepieciešamības |

* 1. Visi novērotie defekti ir jāieraksta reģistrācijas žurnālā un pēc iespējas ātrāk jāveic to koriģējošas darbības;
  2. Veicot ceturkšņa pārbaudi, jāveic arī nedēļas un mēneša darbi;
  3. Veicot gada pārbaudi, jāveic arī ceturkšņa, mēneša, nedēļas darbi.

1. **Vispārējās prasības UATS tehniskajai apkopei un remontam:** 
   1. UATS tehniskās apkopes jāveic saskaņā ar 9. punktu (UATS tehniskā uzraudzība, veicamo darbu apraksts (tehniskā uzraudzība)),
   2. UATS tehniskā apkope un remonts jāveic atbilstoši:
      1. Ministru kabineta 2016. gada 19.aprīļa noteikumu Nr.238 “Ugunsdrošības noteikumi” (turpmāk arī – MK noteikumi Nr.238) prasībām;
      2. LVS CEN/TS 54-14:2019 “Ugunsgrēka atklāšanas un ugunsgrēka trauksmes sistēmas. 14.daļa: Norādījumi plānošanai, projektēšanai, montāžai, nodošanai ekspluatācijā, lietošanai un uzturēšanai” prasībām;
      3. Objektos uzstādīto ierīču un iekārtu ražotāja noteiktajām prasībām.
2. **UATS tehniskie parametri**
   1. Kontrolpanelis SmartLine, 020/04;
   2. Barošanas bloks, INIM 27. 6V/2.1A/60W;
   3. Paplašinātājs, INIM 8 zonu;
   4. Dūmu detektors, SD119-2;
   5. Trauksmes poga, FP3/RD;
   6. Trauksmes zvans, AH-0218;
   7. Akumulatori, 7AH 12v.
3. **UATS tehnisko apkopju un remonta darbu izpildes noteikumi**
   1. Par nepieciešamajiem UATS remonta darbiem līdz 50 EUR Izpildītājs informē telefoniski Pasūtītāju.
   2. Par UATS remonta darbiem, kas pārsniedz 50 EUR vērtību, Izpildītājam jāiesniedz tāme un jāsaņem rakstiska piekrišana no Pasūtītāja.
   3. UATS regulāra tehniskā apkope veicama saskaņā ar tehniskās apkopes nosacījumiem, kurus Pasūtītājs iesniedz Izpildītājam.
   4. UATS uzturēšana darba kārtībā, lai sistēma darbotos bez pārtraukumiem un atbilstoši tās mērķim un funkcijām.
   5. Saskaņā ar MK noteikumiem Nr.238, Izpildītājs veic ierakstus ugunsaizsardzības sistēmas iedarbošanās gadījumu un bojājumu uzskaites žurnālā.
   6. Izpildītājs veic UATS šādus ar tehnisko apkalpošanu saistītos darbus:
      1. Defektu apzināšana, apsekošana, rašanās iemeslu noteikšana un priekšlikumu sagatavošana to novēršanai;
      2. Reizi pusgadā iesniedz Pasūtītājam atskaiti par apkalpojamo UATS tehniskā stāvokļa atbilstību spēkā esošo normatīvo aktu prasībām un priekšlikumus situācijas uzlabošanai;
      3. Pēc pieteikto nepilnību novēršanas, Izpildītājs par to informē Pasūtītāju un saņem uz Izpildītāja sastādītā defektu akta Pasūtītāja pārstāvja rakstisku akceptu par pieteikto defektu jeb avāriju novēršanu;
      4. Piekļūst bojātajiem UATS posmiem (mezgliem) un ierīcēm, izmantojot savus resursus un līdzekļus;
      5. Bojāto vai nefunkcionējošo ierīču un/ vai iekārtu elementu, un/ vai materiālu nomaiņas gadījumā pret analogu, Izpildītājs sagatavo darba aktu un saskaņo ar Pasūtītāju;
      6. Avāriju likvidēšana un UATS darbības atjaunošana;
      7. Darba vietas sakārtošana pēc darbu pabeigšanas;
      8. Sniedz konsultācijas par UATS izmantošanas iespējām un noteikumiem, iespējamām kļūdām un to izpausmēm;
      9. UATS izejošo signālu pārbaude (līdz citu tehnoloģisko iekārtu vadības blokiem un apsardzes uzņēmuma pultij);
      10. Kontrolē un uzrauga UATS lietošanas noteikumu izpildi;
      11. Aizsargājamo telpu (zonu) grafiskā attēlojuma sastādīšana un atjaunošana;
      12. UATS programmēšana, ieregulēšana (Izpildītāja rīcībā jābūt speciālam programmēšanas – regulēšanas aprīkojumam).
   7. Izpildītājam jāsaskaņo darbu veikšanas laiks pirms darbu uzsākšanas telpās, kurās strādā Pasūtītāja darbinieki, nomnieki vai atrodas aparatūra.
   8. Darbu izpildes laikā Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
4. **UATS tehniskā uzraudzība, veicamo darbu apraksts (tehniskā uzraudzība)**

|  |  |  |
| --- | --- | --- |
| **Nr.**  **p.k.** | **Veicamie darbi** | **Izpildes periodiskums** |
| **1.** | **Ugunsdzēsības signalizācijas pults** | |
| 1.1. | Pults ārējā apskate. Gaismas indikācijas elementu pārbaude dežūrrežīmā. Datuma un laika indikācijas pareizuma pārbaude, un, nepieciešamības gadījumā, to korekcija. Dežūrpersonāla instrukcijas un zonu sarakstu esamības kontrole. | 1 x mēnesī |
| 1.2. | Pārbaudīt, vai visi iepriekš reģistrētie bojājumi ir novērsti. | 1 x mēnesī |
| 1.3. | No katras cilpas iedarbināt vismaz vienu detektoru (vai rokas izziņas ierīci), lai pārbaudītu trauksmes signāla pārraidīšanu līdz pultij. | 1 x mēnesī |
| 1.4. | Pārbaudīt elektrobarošanas pārslēgšanos no galvenās uz rezerves barošanu un atpakaļ. | 1 x mēnesī |
| 1.5. | No katras cilpas (zonas) izņemt vismaz vienu detektoru (vai rokas izziņas ierīci), lai pārbaudītu bojājuma signāla pārraidīšanu līdz pultij. | 1 x mēnesī |
| **2.** | **Siltuma un dūmu signāldevēji, rokas trauksmes izziņošanas ierīces** | |
| 2.1. | Signāldevēju ārējā apskate. | 1 x mēnesī |
| 2.2. | Signāldevēju darba spējas pārbaude. | 1 x mēnesī |
| 2.3. | Signāldevēju galviņu attīrīšana no netīrumiem un putekļiem. | 1 x mēnesī |
| 2.4. | Signāldevēju stara gala pretestības nomināla pārbaude. | 1 x mēnesī |
| 2.5. | Savienojošo kontaktu stiprinājumu pārbaude. | 1 x mēnesī |
| **3.** | **Ugunsdzēsības skaņas signalizācijas ierīces** | |
| 3.1. | Zvana/ sirēnas/ skaļruņa ārējā apskate. | 1 x ceturksnī |
| 3.2. | Zvana/ sirēnas/ skaļruņa darbs spējas pārbaude. | 1 x ceturksnī |
| 4. | **Izolējošo un kontroles moduļu pārbaude** | |
| 4.1. | Moduļu ārējā apskate. | 1 x ceturksnī |
| 4.2. | Moduļu darba spējas pārbaude. | 1 x ceturksnī |
| 4.3. | Savienojošo kontaktu stiprinājumu pārbaude. | 1 x ceturksnī |
| **5.** | **Akumulatoru pārbaude** | |
| 5.1. | Izejas sprieguma pārbaude zem slodzes. | 1 x ceturksnī |
| 5.2. | Akumulatoru kapacitātes pārbaude. | 1 x pusgadā |
| **6.** | **Ventilācijas sistēmas bloķēšana** | |
| 6.1 | Imitējot ugunsgrēku, pārliecināties, vai iedarbojas ventilācijas atslēgšana. | 1 x ceturksnī |

1. **Vispārējās prasības UKS tehniskajai apkopei un remontam:**
   1. UKS tehniskās apkopes jāveic saskaņā ar 13. punktu (UKS tehniskā uzraudzība, veicamo darbu apraksts (tehniskā uzraudzība)),
   2. Darbus jāveic atbilstoši:
      1. MK noteikumu Nr.238 prasībām;
      2. Latvijas būvnormatīvam LBN 221-15 “Ēku iekšējais ūdensvads un kanalizācija” noteikumiem;
      3. Objektos uzstādīto ierīču un iekārtu ražotāja noteiktajām prasībām.
2. **UKS tehniskie parametri**
   1. Cauruļvadu diametrs 51 mm;
   2. 16 ugunsdzēsības krāni un to kastes;
   3. Divi elektroaizbīdņi uz ugunsdzēsības krānu virzieniem.
3. **UKS tehnisko apkopju un remonta darbu izpildes nosacījumi**
   1. Par nepieciešamajiem UKS remonta darbiem līdz 50 EUR Izpildītājs informē telefoniski Pasūtītāju.
   2. Par UKS remonta darbiem, kas pārsniedz 50 EUR vērtību, Izpildītājam jāiesniedz tāme un jāsaņem rakstiska piekrišana no Pasūtītāja.
   3. UKS uzturēšana darba kārtībā, lai nodrošinātu tās darbību atbilstoši tās mērķim un funkcijām.
4. **UKS tehniskā uzraudzība, veicamo darbu apraksts (tehniskā uzraudzība)**

|  |  |  |
| --- | --- | --- |
| **Nr.**  **p.k.** | **Veicamie darbi** | **Izpildes periodiskums** |
| 1. | Iekšējā ugunsdzēsības ūdensvada krāns novietots īpašā skapī vai nišā, krānam pievienota šļūtene un stobrs. Iekšējā ugunsdzēsības ūdensvada krāna šļūtenes garums ir vismaz 20 m. Šļūtenei pievienotais stobrs nodrošina kompaktu strūklu un ir noslēdzams. | 1 x gadā |
| 2. | Uz ugunsdzēsības krāna skapja durvīm norādīs krāna kārtas numurs, vienots ārkārtas palīdzības izsaukumu numurs 112, uzlīme “Ugunsdzēsības krāns”. | 1 x gadā |
| 3. | Ugunsdzēsības krāna darbspējas pārbaude. Pie ugunsdzēsības krāna izvieto informāciju par veikto pārbaudi. | 1 x gadā |
| 4. | Pārbaudīt, vai ugunsdzēsībai paredzētā ūdens rezerve netiek izmantota saimnieciskām vai ražošanas vajadzībām. | 1 x gadā |
| 5. | Vizuāli pārbauda, vai pieeja pie UK kastes ir brīva un tās atrašanās vieta ir redzama | 1 x gadā |
| 6. | Nozīmīgu bojājumu vizuāla pārbaude UK kastēm (rūsa, ūdens noplūdes u.t.t.) | 1 x gadā |
| 7. | Kastes komplektācijas vizuāla pārbaude (slēdzene, aizsargstikliņš, rezerves atslēga, šļūtene, stobrs, savienojumi, krāns) | 1 x gadā |
| 8. | Vizuāli pārbauda ūdens padeves cauruļvadu stāvokli (nav bojātas, rūsa, ūdens noplūde u.t.t.) | 1 x gadā |

1. **Tehniskā personāla pieejamība**
   1. Ugunsdrošības sistēmas bojājumu vai ārpuskārtas gadījumos pēc Pasūtītāja izsaukuma, kad nepieciešama tehniskā speciālista klātbūtne, tiek noteiktas pieteikuma kategorijas un reaģēšanas laiki.
   2. Pieteikumu kategorijas:

|  |  |  |
| --- | --- | --- |
| **Kategorija** | **Kategorijas nosaukums** | **Apraksts** |
| **1.** | Avārija | Avārija rada pilnīgu ugunsdrošības sistēmas darbības apstāšanos un/vai tā rada draudus cilvēkam vai īpašumam |
| **2.** | Kļūda, kuru nevar apiet | Problēma izraisa iekšēju ugunsdrošības sistēmas kļūdu vai nekorektu darbību, kas rada lielus traucējumus RP SIA “Rīgas satiksme” darbībā vai Objekta ekspluatācijā |
| **3.** | Kļūda, kas izraisa neērtības/ Konsultācija | Problēma izraisa minimālus iespēju zudumus. Ietekme uz ugunsdrošības sistēmu ir mazsvarīga/sagādā zināmas neērtības. |

* 1. Izpildītāja reaģēšanas un problēmu novēršanas laiks:

|  |  |  |
| --- | --- | --- |
| **Pieteikuma kategorija** | **Reaģēšanas laiks** | **Sistēmas darbaspējas atjaunošana** |
| 1. kategorijas problēmām | 60 minūšu laikā | 24 stundu laikā |
| 2. kategorijas problēmām | 1.5 stundu laikā | 24 stundu laikā |
| 3. kategorijas problēmām | 24 stundu laikā/ saskaņotā laikā | 24 stundu laikā |

*Reaģēšanas laiks ir laiks, kad Izpildītājs ir saņēmis pieteikumu un informējis Pasūtītāju par plānoto rīcību problēmu novēršanā.*